
My Fitness AS-le maksusoodustuse andmisest otsustamine reklaami eksponeerimiseks Tallinna mnt ja Rahvavälja tn ristmikul asuval reklaamtornil 
1. Asjaolud

Tallinna mnt ja Rahvavälja tn ristmikul asuval reklaamtornil eksponeeritakse Fama keskuses tegutsevate suuremate kaupluste rentnike logod reklaamplokkides. Kaks reklaamplokki on täidetud My Fitness AS logoga. Selle välireklaami eest moodustab reklaamimaks 144 eurot kuus. My Fitness AS pöördus kirjaliku taotlusega Narva Linna Arenduse ja Ökonoomika Ametile võimaldada 50% maksusoodustust sellele välireklaamile.
Oma taotluses põhjendab My Fitness AS maksusoodustuse taotlemist peamiselt sellega, et osaleb igal aastal aktiivselt erinevatel suurematel ja väiksematel Narva spordiüritusel nii osaleja kui sponsorina (nt Narva Energia Jooks, Motus spordiklubi jooksud, Narva Korvpalli võistlused, Kevad Tõmba). My Fitness AS-i kinnitusel moodustab rahaline toetus igale üritusele vähemalt 200 eurot käibemaksuta. Samuti teeb My Fitness AS regulaarselt erinevad sooduspakkumisi Narva koolidele, sealhulgas nii õpetajatele kui õpilastele. MyFitness Narva Fama spordiklubis toimuvate noortetreeningute kaudu My Fitness AS on suunanud palju Narva noori tervislikuma ja sportlikuma elustiili suunas.

2. Õiguslikud alused
Kohalike maksude seaduse § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 25.09.2014 määruse nr 19 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksusmaksjale lähtudes ühiskondlikest huvidest. Selle määruse § 10 lõike 3 alusel maksusoodustuse andmise, selle suuruse, soodustuste kehtivuse tähtaja, samuti maksusoodustuse andmisest keeldumise otsustab Narva Linnavalitsus oma korraldusega.

3. Otsus

Alt1: Anda alates 1. novembrist 2019. a kuni 31. detsembrini 2020. a maksusoodustust 50% suuruses My Fitness AS-le (registrikood 11273563) reklaami eksponeerimiseks Tallinna mnt ja Rahvavälja tn ristmikul asuval reklaamtornil.

Alt2: Keelduda maksusoodustuse andmisest My Fitness AS-le (registrikood 11273563) reklaami eksponeerimiseks Tallinna mnt ja Rahvavälja tn ristmikul asuval reklaamtornil.

4. Rakendussätted

4.1. Korraldus jõustab seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

